**আর্চ লিনাক্স** (বা **আর্চ**) নমনীয়তা ও মিনিমালিজমের জন্যে, একইসাথে এর তূলনামূলক কঠিন কনিফিগারেশন ব্যবস্থার জন্যে পরিচিত একটি গ্নু/লিনাক্স অপারেটিং সিস্টেম। এটি এক্স৮৬-৬৪ স্থাপত্যের কম্পিউটারের উদ্দেশ্যে নির্মিত একটি লিনাক্স ডিস্ট্রিবিউশন।

আর্চ লিনাক্স মূলত বিনামূল্যের উন্মুক্ত উৎসের সফটওয়্যার নিয়ে গঠিত, এবং যেকাওকে এর উন্নয়নে অংশগ্রহণ সুযোগ প্রদান করে।

আর্চের উন্নয়ন "কিস" ("KISS", তথা "keep it simple, stupid") নীতি অনুসরণ করে, এবং সুরুচি, কোডের সঠিকতা, সংযত গঠন ও সরলতাকে বেশি গুরুত্ব দেয়া হয়। আর্চ তার ব্যবহারকারী থেকে আশা করে যে সে সিস্টেমের গঠন ও কর্মপদ্ধতি জানার জন্য আগ্রহী হবে। আর্চের জন্য লেখা প্যাকেজ ম্যানেজার প্যাকম্যান (pacman) দ্বারা সিস্টেমে সফটওয়্যার প্যাকেজ সংযোজন, বিয়োজন ও হালনাগাদ করা হয়।

আর্চ লিনাক্স একটি রোলিং রিলিজ বা চলতি প্রকাশনা (ইংরেজি: rolling release) নীতি ব্যবহার করে; প্রতিটি সামগ্রিক সিস্টেম হালনাগাদের মাধ্যমে আর্চের সর্বশেষ সংষ্করণ ইন্সটল হয়। আর্চ ইনস্টলের জন্য প্রকাশিত আইএসও ইমেজগুলো শুধু নিয়মিত বিরতিতে সংরক্ষিত সিস্টেমের মূল প্যাকেজগুলোর সর্বশেষ সংষ্করণের সংকলন।

আর্চলিনাক্সের সহায়ক নির্দেশিকা ও ব্যবহারবিধির একটি বিশদ লিখিত সংকলন রয়েছে, যা আর্চউইকি নামে পরিচিত এবং সর্বসাধারণের অংশগ্রহণে গড়ে উঠেছে।

ইতিহাস
------

২০০২ সালের মার্চে ক্রুক্স (CRUX) নামক অন্য একটি সংযত ডিস্ট্রিবিউশন দ্বারা উৎসাহিত হয়ে জুড ভিন আর্চ লিনাক্স তৈরি শুরু করেন। নিজস্ব সময়স্বল্পতার কারণে তিনি ২০০৭ এর ১ অক্টোবর আর্চের নেতৃত্ব আরন গ্রিফিনকে হস্তান্তর করেন।

আর্চ শুরুর দিকে কেবল ৩২-বিটের এক্স৮৬ সিপিইউ এর জন্য তৈরি হত। ২০০৬ এর এপ্রিলে প্রথম ৬৪-বিটের তথা এক্স৮৬\_৬৪ সমর্থিত ইনস্টলযোগ্য আইএসও প্রকাশিত হয়। ২০১৭ সালের জানুয়ারিতে আই৬৮৬ সমর্থন বন্ধ করার ঘোষণা দেয়া হয়, এবং ফেব্রুয়ারিতে আই৬৮৬ সমর্থিত সর্বশেষ আইএসও প্রকাশিত হয়। ২০১৭ এর নভেম্বরে ৩২-বিট বা আই৬৮৬ সমর্থন সম্পূর্ণরূপে বিলোপ করা হয়।

### রিপোজিটরির নিরাপত্তা

আর্চ লিনাক্সের প্যাকেজ ম্যানেজার প্যাকম্যান (pacman) ৪.০.০ সংস্করণের পূর্বে ডিজিটাল স্বাক্ষরিত প্যাকেজ সমর্থন করত না। ডাউনলোড ও ইনস্টল এর সময় প্যাকম্যান প্যাকেজ ও মেটাডেটার বিশুদ্ধতা পরীক্ষা করত না, যার ফলে অনধিকার-পরিবর্তিত প্যাকেজ ও ক্ষতিকারক রিপোজিটরি একটি বড় নিরাপত্তা ঝুঁকি ছিল। প্যাকম্যান এর ৪র্থ সংস্করণে প্যাকেজের বিশুদ্ধতা যাচাইয়ের সুবিধা যুক্ত হয় কিন্তু তা প্রাথমিকভাবে চালু করা ছিল না। ২০১১ এর নভেম্বর হতে নতুন তৈরিকৃত সকল প্যাকেজের জন্য নিরাপত্তামূলক ডিজিটাল স্বাক্ষর বাধ্যতামূলক করা হয়। ২০১২ এর ২১ মার্চ পর্যন্ত মূল রিপজিটরির প্রতিটি প্যাকেজ ডিজিটাল স্বাক্ষরসম্বলিত রয়েছে।

২০১২ এর জুনে প্যাকেজের স্বাক্ষর সুবিধা আনুষ্ঠানিকভাবে শুরু হয় এবং ইনস্টলের সময় চালু করা অবস্থায় রাখা থাকে।

গঠন ও মূলনীতি
-------------

আর্চ প্রধানত বাইনারি প্যাকেজভিত্তিক। এর প্যাকেজগুলো বর্তমান হার্ডওয়্যারের সর্বোচ্চ সুবিধা পাবার উদ্দেশ্যে এক্স৮৬ ৬৪ মাইক্রোপ্রসেসরের জন্য তৈরি হয়। তাছাড়া স্বয়ংক্রিয়ভাবে প্যাকেজ তৈরি করার জন্য এতে আর্চ বিল্ড সিস্টেম নামের সুবিধা আছে, যা পোর্টস বা ইবিল্ড প্রক্রিয়ার অনুরূপ।

আর্চ লিনাক্স গঠনের দিক থেকে সরলতাকে গুরুত্ব দেয়, যেন এমন একটি পরিবেশ তৈরি করা যায় যা ব্যবহারকারীর কাছে সহজবোধ্য; এজন্য চাকচিক্যপূর্ণ ও পয়েন্ট-অ্যান্ড-ক্লিক গ্রাফিকাল ইউজার ইন্টারফেস প্রভৃতি সরবরাহ করা হয় না। উদাহরণস্বরূপ, আর্চের কোন নির্ধারিত গ্রাফিকাল ডেস্কটপ নেই, এমনকি প্যাকেজ ম্যানেজারেরও কোন নির্বাচিত গ্রাফিকাল ফ্রন্ট-এন্ড নেই।
সিস্টেমের কনফিগারেশনের জন্য আর্চে টার্মিনাল কমান্ড এবং পরিষ্কার, সুবিন্যস্ত কনফিগারেশন ফাইলসমূহকেই অগ্রাধিকার দেয়া হয়। এজন্য "সুদক্ষ ও কমান্ড লাইনের নির্ভীক ব্যবহারকারীদের" ডিস্ট্রো হিসেবে আর্চ সুপরিচিত।

> সিস্টেম নির্মাণ ও পরিচালনার জন্য জটিল সফটওয়্যারের প্রয়োগ ব্যবহারকারীর জন্য ক্ষতিকর। [...] "সিস্টেমের জটিলতা আড়াল করতে চাইলে অধিকতর জটিলতা উপস্থিত হয়"। সিস্টেমের অন্তঃস্থ বিষয়ের পরিবর্তে একের পর এক বিকল্প ধারণা উপস্থাপন করা কখনই সঠিক পথ নয়। এর পরিবর্তে আভ্যন্তরীণ বিষয়গুলোকে এমনভাবে গঠন করতে হবে যেন তা আড়াল করার কোন প্রয়োজনই না হয়।
> 
> — আরন গ্রিফিন

ইনস্টল
------

আর্চ লিনাক্স ইনস্টলেশনের নিওফেচ আউটপুট
আর্চ লিনাক্সের ওয়েবসাইটে আইএসও ইমেজ সরবরাহ করা হয়, যা সিডি বা ইউএসবি হতে ইনস্টলযোগ্য। হার্ড ড্রাইভ প্রস্তুত করার পরে `pacstrap` নামের একটি স্ক্রিপ্ট দিয়ে মূল সিস্টেম ইনস্টল করা হয়। মূল সিস্টেমের বহির্ভূত প্যাকেজ ইনস্টল করার জন্য pacstrap বা ইনস্টলকৃত সিস্টেমে প্রবেশ করে প্যাকম্যান ব্যবহার করা যায়।

সিডি বা ইউএসবির বিকল্প উপায় হিসেবে অন্য একটি লিনাক্স সিস্টেম হতে প্যাকম্যান প্রোগ্রামটি ব্যবহার করেও ইনস্টল সম্পন্ন করা সম্ভব। অভীষ্ট ড্রাইভ পার্টিশনটি মাউন্ট করার পর প্যাকস্ট্র্যাপ বা উপযুক্ত কমান্ড লাইন আর্গুমেন্টসহ (মাউন্টকৃত ফোল্ডারটিকে প্যাকেজ ইনস্টলের আদিপথ ধরে নিয়ে) প্যাকম্যানের সাহায্যে মূল সিস্টেম এবং অন্যান্য প্রয়োজনীয় প্যাকেজ ইনস্টল করা সম্ভব। অন্য একটি সিস্টেমের অধীন কোন অস্থায়ী মাউন্টপয়েন্ট বা ইউএসবি ড্রাইভে আর্চ ইনস্টল করার জন্য এই প্রক্রিয়া কার্যকর।

যে পদ্ধতিতেই ইন্সটল করা হোক না কেন, নতুন সিস্টেমটি পুরোপুরি প্রস্তুত করার জন্য আরও কিছু ধাপ পূরণ করতে হয়; বিশেষত বুটলোডার ইনস্টল করা প্রারম্ভিক র‌্যাম ফাইলসিস্টেম তৈরি করা, সময় ও ভাষা নির্বাচন করা, এবং অন্যান্য ব্যবস্থাপনা।

প্যাকেজ ব্যবস্থাপনা
-------------------

আর্চলিনাক্সের রিপজিটরিতে সোর্স ও বাইনারি প্যাকেজের সংখ্যা ডেবিয়ানের রিপজিটরির সমতুল্য। বর্তমানে একমাত্র সমর্থিত বাইনারি প্লাটফর্ম এক্স৮৬\_৬৪।

### প্যাকম্যান

প্যাকম্যান ব্যবহারের উদাহরণ
প্যাকম্যান, প্যাকেজ ম্যানেজারের সংক্ষিপ্ত রূপ,জুড ভিনেত কর্তৃক ডেভেলপকৃত আর্চ লিনাক্সের প্যাকেজ ম্যানেজার। এটার মূল উদ্দেশ্য আর্চকে তাদের ডিপেন্ডেন্সি ট্র‍্যাক করতে নিজস্ব প্যাকেজ ম্যানেজার প্রদান করা। এটা সি প্রোগ্রামিং ভাষায় লেখা হয়েছে।

প্যাকম্যান প্যাকেজ ম্যানেজার ব্যবহার করে সমস্ত প্যাকেজগুলোর ব্যবস্থাপনা করা হয়। প্যাকম্যান প্যাকেজ ইন্সটলেশন, আপগ্রেড, সরানো ও ডাউনগ্রেড নিয়ন্ত্রণ করে থাকে।

### রিপজিটরি

নিচের প্রাতিষ্ঠানিক বাইনারি রিপোজিটরিসমূহ বর্তমানে রয়েছে:

* *core*, প্রাথমিক সিস্টেম সেট আপের জন্য প্রয়োজনীয় সমস্ত প্যাকেজ এখানে থাকে
* *extra*, ডেস্কটপ পরিবেশ ও প্রোগ্রাম যেগুলো প্রাথমিক সিস্টেমের জন্য বাধ্যতামূলক নয়, তা এখানে থাকে
* *community*, সম্প্রদায় বা কম্যুনিটি কর্তৃক নির্মিত ও নির্বাচিত প্যাকেজসমূহ এখানে থাকে, যেগুলো পর্যাপ্ত ভোট পেয়েছে বা কোন বিশ্বস্ত ব্যবহারকারী গ্রহণ করেছে।
* *multilib*, এক্স৮৬\_৬৪ ব্যবহারকারীদের জন্য একটি কেন্দ্রীয় রিপোজিটরি, যা ৩২ বিট সফটওয়্যার ৬৪-বিট পরিবেশে সমর্থন সহজ করে।

এর সাথে সাথে *testing* রিপোজিটরিসমূহ রয়েছে যাতে অন্য রিপোজিটরিতে যাবে এমন প্যাকেজগুলো সেখানে যাওয়ার পূর্বে এখানে থাকে, বর্তমানে নিচের "testing" রিপোজিটরিসমূহ আছে:

* *testing*, "core" এবং "extra"-এর জন্য প্যাকেজসমূহ এখানে থাকে।
* *community-testing*, "community"-এর জন্য প্যাকেজসমূহ এখানে থাকে।
* *multilib-testing*, *multilib*-এর জন্য পরীক্ষামূলক প্যাকেজসমূহ এখানে থাকে।

"testing"-এর প্যাকেজসমূহ যাতে না ভাঙ্গে তাই রিবিল্ডের জন্য "staging" রিপোজিটরি রয়েছে।

অপ্রাতিষ্ঠানিক রিপোজিটরির মধ্যে সবচেয়ে বেশি পরিচিত আর্চ ব্যবহারকারী রিপোজিটরি (ইংরেজি: Arch User Repository) বা অর, যেটি আর্চ লিনাক্স সাইটে হোস্ট করা আছে। এখানে বাইনারি প্যাকেজসমূহ থাকে না, বরং থাকে কিছু বিল্ড স্ক্রিপ্ট, যা PKGBUILD বা পিকেজিবিল্ড নামে পরিচিত।

পাদটীকা
-------

1. ↑  আরন গ্রিফিন আর্চের প্রধান ডেভলপার।

বহিঃসংযোগ
---------

1. ↑  "অনুমতিপত্র"। *ArchWiki*। ২৪ সেপ্টেম্বর ২০১১। সংগ্রহের তারিখ ২৩ নভেম্বর ২০১৯।
2. ↑  আরন গ্রিফিন (২০০৫-০৮-২৪)। "Pronnounciation [sic] of our beloved distribution's name"। Osdir.com। ২০১২-০২-১২ তারিখে মূল থেকে আর্কাইভ করা। সংগ্রহের তারিখ ২৩ নভেম্বর ২০১৯।
3. ↑  "সম্পর্কে"। *আর্চ লিনাক্স*। সংগ্রহের তারিখ ২৩ নভেম্বর ২০১৯।
4. ↑  "Explaining Why We Don't Endorse Other Systems"। গ্নু প্রকল্প। সংগ্রহের তারিখ ২০১১-০৯-২৮।
5. ↑  "আর্চ লিনাক্স"। *ডিস্ট্রোওয়াচ*। সংগ্রহের তারিখ ২৩ নভেম্বর ২০১৯।
6. 1 2  "আর্চ পদ্ধতি"। *আর্চউইকি*। ২০০৯-১০-০৯। সংগ্রহের তারিখ ২৩ নভেম্বর ২০১৯।
7. ↑  Ivan Jelic (২০১০-০৩-১০)। "আর্চের সাথে রোল"। *LWN.net*। সংগ্রহের তারিখ ২৩ নভেম্বর ২০১৯।
8. ↑  Smith, Jesse (ডিসেম্বর ২১, ২০১৫)। "Arch Linux - Feature Story"। সংগ্রহের তারিখ জানুয়ারি ১৭, ২০১৬।
9. ↑  "ArchWiki:About"। *আর্চউইকি*। আর্চ লিনাক্স। সংগ্রহের তারিখ ২৩ নভেম্বর ২০১৯।
10. ↑  Linton, Susan (জুলাই ১৭, ২০১৫)। "Debian Project Lead: Snappy and Mir Bad Ideas"। OStatic। সংগ্রহের তারিখ ২৩ নভেম্বর ২০১৯। One of the first questions wondered if McGovern was jealous of anything from any other distro. To that he answered Arch's wiki calling it "an absolutely amazing resource" that he himself uses.
11. ↑  apeiro (Judd Vinet) (২০০৭-১০-০১)। "Arch Leadership"। *Arch Linux Forums*। সংগ্রহের তারিখ ২০০৯-১০-১৯।
12. ↑  Jason Chu (২০০৬-০৪-১২)। "Official Arch64 install cd available"। *Arch Linux*।
13. ↑  Bartłomiej Piotrowski (২০১৭-০১-২৫)। "Phasing out i686 support"। *Arch Linux*।
14. ↑  Bartłomiej Piotrowski (২০১৭-১১-০৮)। "The end of i686 support"। *Arch Linux*।
15. ↑  "Pacman NEWS file as of 4.0.0"। সংগ্রহের তারিখ ২০১১-১০-১৪। [*স্থায়ীভাবে অকার্যকর সংযোগ*]
16. ↑  "FS#5331 - Signed packages"। সংগ্রহের তারিখ ২০১১-০৮-০৭।
17. ↑  "Attacks on Package Managers"। cs.arizona.edu। ২০০৮-০৭-১০। ২০১০-০৯-০৫ তারিখে মূল থেকে আর্কাইভ করা। সংগ্রহের তারিখ ২০১০-০৯-১৪।
18. ↑  McRae, Allan (২০১১-১২-১৭)। "Pacman Package Signing – 4: Arch Linux"। সংগ্রহের তারিখ ২০১২-০২-২৯।
19. ↑  Gaetan Bisson (২০১২-০৬-০৪)। "Having pacman verify packages"। *Arch Linux*। সংগ্রহের তারিখ ২০১২-০৬-০৪।
20. 1 2  Pierre Schmitz (২০১২-০৭-২২)। "Install media 2012.07.15 released"। *Arch Linux*। সংগ্রহের তারিখ ২৩ নভেম্বর ২০১৯।
21. ↑  "Archlinux"। *Polish Linux Wiki*। ২ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ৬ জুন ২০১৮।
22. ↑  Aaron Griffin (২০০৭-১১-০৯)। "Archway"। phraktured.net। ২০১৫-০২-০৬ তারিখে মূল থেকে আর্কাইভ করা। সংগ্রহের তারিখ ২০১২-০১-২২।
23. ↑  "বর্তমান সিস্টেম থেকে ইন্সটলেশন"। *আর্চউইকি*। ২০০৯-১১-২১। সংগ্রহের তারিখ ২৩ নভেম্বর ২০১৯।
24. ↑  Eugenia Loli (২০০৫-০৩-২১)। "Arch Linux: Why It Rocks"। OSNews। সংগ্রহের তারিখ ২০১১-০৯-৩০।
25. ↑  "pacman"। *ArchWiki*। ৬ আগস্ট ২০১৭। সংগ্রহের তারিখ ২৩ নভেম্বর ২০১৯।
26. ↑  "প্রাতিষ্ঠানিক রিপোজিটরিসমূহ"। *আর্চউইকি*। সংগ্রহের তারিখ ২৩ নভেম্বর ২০১৯।

আরও দেখুন
---------

* প্যাকম্যান
* মানজারো লিনাক্স
* ডেবিয়ান
* উবুন্টু
* ওপেনসুয্যে

বহিঃসংযোগ
---------


উইকিমিডিয়া কমন্সে **আর্চ লিনাক্স** সংক্রান্ত মিডিয়া রয়েছে।

* দাপ্তরিক ওয়েবসাইট

| * দে
* স
লিনাক্স |
| --- |
| লিনাক্স কার্নেল | 
* ইতিহাস
* কার্নেল
* লিনুসের আইন
* লিনাক্স-লিব্রে
* লিনাক্স স্টার্টআপ প্রক্রিয়া
* টাক্স

 |
| বিতর্ক | 
* লিনাক্সের সমালোচনা
* ডেস্কটপে লিনাক্সের সমালোচনা
* গ্নু/লিনাক্স নামকরণ বিতর্ক
* টানেনবাউম–তোরভালদসের বিতর্ক

 |
| ডিস্ট্রিবিউশন | 
* ডিস্ট্রিবিউশনসমূহের তালিকা
* হালকা
* প্যাকেজ ম্যানেজার
	+ প্যাকেজ ফরম্যাট

 |
| সংগঠনসমূহ | 
* লিনাক্সসিক্স
* লিনাক্স কাউন্টার
* লিনাক্স ডকুমেন্টেশন প্রোজেক্ট
* লিনাক্স ফাউন্ডেশন
* লিনাক্স মার্ক ইন্সটিটিউট
* লিনাক্স ইউজার গ্রুপ

 |
| পরিগ্রহণ | 
* লিনাক্স পরিগ্রহণ
* ডেস্কটপ
* গেমিং
* মোবাইল

 |
| গণমাধ্যম | 
* ডিস্ট্রোওয়াচ
* *ফ্রি সফটওয়্যার ম্যাগাজিন*
* Linux.com
* *লিনাক্স জার্নাল*
* *লিনাক্স ইউজার*
	+ *উবুন্টু ইউজার*
* LWN.net
* ফোরোনিক্স
* *রেভ্যুলেশন ওএস*

 |
| 
* বিষয়শ্রেণী **বিষয়শ্রেণী**
* প্রবেশদ্বার **প্রবেশদ্বার**

 |